कांग्रेस के वरिष्‍ठ नेता दिग्‍विजय सिंह ने सीधी बात में हिंदू आतंकवाद वाले बयान पर सफाई दी. उन्होंने कहा, 'पहले मैं बता दूं कि हिंदुत्‍व शब्‍द सावरकर जी ने इजाद किया. इसका धर्म से लेना देना नहीं है. मैं एक सात्‍विक हिंदू हूं. सनातन धर्मी हूं. मैं खुद हिंदू हूं, मैं कैसे कह सकता हूं कि हिंदू आतंकवाद? कोई धर्म आतंकवाद का पक्षधर नहीं हो सकता. कोई धर्म हिंसा के लिए प्रेरित नहीं करता. पहली बात तो हमारा धर्म सनातन धर्म है हिंदू धर्म नहीं. हमारे वेद पुराणों में भी सनातन धर्म का जिक्र है.'